Jesz przed szpańską domòcą wòjną, w 20. latach XX wiekù, bëłë manifestacje nôleżników klubù procëm mònarchie. Czej ta wòjna wëbùchła, zespół mùszôł ùceknąc do Meksykù, a direktór òstôł ùprowadzony i zabiti. Historiô mô nacéchòwóné klub i jegò kibiców. Òb czas diktaturë gen. Franco ni mòżna bëło sã pòsługòwac katalońsczim jãzëkã i wnenczas sztadión FC Barcelona òstôł jedurnym placã, gdze Katalończicë mòglë wërażac swòje patrioticzné wseczëca. Òd wróceniô demòkracji Kataloniô i Baskòwie biôtkùją sã ò swòje prawa, chcą samòstójnotë w òbrëmienim kùlturë, financów.